**Molėtų rajono savivaldybės taryba**

**SPRENDIMAS**

**Dėl PRITARIMO PROJEKTUI „Ikimokyklinio ugdymo paslaugų prieinamumo didinimas Molėtų rajono savivaldybėje“**

2023 m. liepos    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Regioninės pažangos priemonės Nr. 12-003-03-01-23 (RE) „Padidinti ugdymo prieinamumą atskirtį patiriantiems vaikams“ finansavimo gairių, patvirtintų Lietuvos Respublikos švietimo, mokslo ir sporto ministro 2022 m. rugsėjo 30 d. įsakymu Nr. V-1542 „Dėl Regioninės pažangos priemonės Nr. 12-003-03-01-23 (RE) „Padidinti ugdymo prieinamumą atskirtį patiriantiems vaikams“ finansavimo gairių patvirtinimo“, 2.5, 5.1, 5.2 punktais, 2022–2030 m. Utenos regiono plėtros plano, patvirtinto Utenos regiono plėtros tarybos kolegijos 2023 m. sausio 30 d. sprendimu Nr. KS(T)-4 (Utenos regiono plėtros tarybos kolegijos 2023 m. balandžio 12 d. sprendimo Nr. KS(T)-8 redakcija), II skirsnio 6 lentelės 1.2 papunkčiu, siekdama įgyvendinti Molėtų rajono savivaldybės 2023–2025 m. strateginio veiklos plano, patvirtinto Molėtų rajono savivaldybės tarybos 2023 m. vasario 2 d. sprendimu Nr. B1-1 „Dėl Molėtų rajono savivaldybės strateginio veiklos plano 2023–2025 metams patvirtinimo“, 03 programos „Gyvenamosios aplinkos tvarkymo, viešųjų paslaugų ir aplinkos apsaugos programos“ priemonę 03.3.1.3.8 „Molėtų vaikų lopšelio-darželio „Vyturėlis“ Vilniaus g. 57, Molėtai patalpų remontas“,

Molėtų rajono savivaldybės taryba nusprendžia:

1. Pritarti, kad Molėtų rajono savivaldybės administracija organizuotų projekto „Ikimokyklinio ugdymo paslaugų prieinamumo didinimas Molėtų rajono savivaldybėje“ įgyvendinimą pagal 2022–2030 m. Utenos regiono plėtros planą ir Regioninės pažangos priemonės NR. 12-003-03-01-23 (RE) „Padidinti ugdymo prieinamumą atskirtį patiriantiems vaikams“ finansavimo gaires.
2. Įsipareigoti skirti ne mažiau kaip 6,86 proc. visų tinkamų finansuoti išlaidų bei visas tinkamas finansuoti išlaidas, kurių nepadengia projektui skirtos finansavimo lėšos, bei visas netinkamas finansuoti, tačiau būtinas 1 punkte nurodytam projektui įgyvendinti, išlaidas.
3. Užtikrinti projekto „Ikimokyklinio ugdymo paslaugų prieinamumo didinimas Molėtų rajono savivaldybėje“ veiklų metu sukurtų rezultatų tęstinumą ne mažiau kaip 5 metus po projekto finansavimo pabaigos.
4. Pritarti, kad būtų pasirašyta jungtinės veiklos (partnerystės) sutartis (pridedama) su projekto partneriu Molėtų „Vyturėlio“ vaikų lopšeliu-darželiu dėl projekto „Ikimokyklinio ugdymo paslaugų prieinamumo didinimas Molėtų rajono savivaldybėje“.

 Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras